સાંસ્કૃતિક અને ઐતિહાસિક દ્રષ્ટિએ ગુર્જરભુમિ ભારત દેશમાં એક મહત્વનું સ્થાન ધરાવે છે. આપણી સંસ્કૃતિનાં આધ્યાત્મિક્તાનાં મૂળ અહીંયા જ ધરબાયેલા છે. પ્રાચીન-રીતરિવાજો અને સાંસ્કૃતિક વિવિધતાવાળા આપણા ગુજરાત રાજ્યનાં મંદિરો તીર્થસ્થાનો અને તેના અતિ પ્રાચીન એવા સ્થાપત્યકળાને કારણે તેને આંતરરાષ્ટ્રીય ખ્યાતિ પ્રાપ્ત થયેલ છે. જામનગર જીલ્લાનાં કાલાવડ તાલુકાનાં ટોડા, મુળીલા, નપાણીયા ખીજડીયા, ખરેડી, અને બામણગામની નજીક આવેલી શ્રી નાથજીદાદાની જગ્યા દાણીધારધામ ગુજરાતનાં પૌરાણિક તિર્થસ્થાનોમાં આવે છે.